Курган муж

Курган муж (; ) нь Оросын нэгэн холбооны субъект (муж) юм. Засаг захиргааны төв нь Курган хот.

 Газарзүй 
Курган муж нь Уралын Холбооны тойргийн бүрэлдэхүүнд багтах бөгөөд Оросын өмнөд хэсэгт оршино. Баруун талаараа Челябинск муж, хойд талаараа Свердловск муж, зүүн талаараа Тюмень муж, өмнө талаараа Казахстан улстай хиллэнэ.

 Улс төр 
1996 оноос Курган мужийн захирагчаар Олег Богомолов ажиллаж байна. Тэрээр Нэгдсэн Орос Намын гишүүн юм. Мужийн хууль тогтоох байгууллага нь 34 гишүүн бүхий Курган мужийн Дум болно. Өдгөө Нэгдсэн Орос Нам Думд олонхи суудлыг эзэлдэг.

 Хүн ам зүй 
Курган мужийн хамгийн том угсаатны бүлэг нь Оросууд (932,613) бөгөөд хүн амын 91.4%-ийг эзэлнэ. Бусад томоохон үндэстнийг дурьдвал, Татар (20,899) - 2%, Башкир (15,343) - 1.5%, Казах (14,804) - 1.5%, Украйн (11,243) - 1.1%. Үлдэх 0.5%-аас бага хувийг 140 гаруй үндэстэн ястны иргэд эзэлдэг байна. Мөн 391 иргэн өөрийн үндэс угсааг хэлэхээс татгалзсан аж.

 Нийт хүн ам: 1,019,532
 Хотын: 574,381 (56.3%)
 Хөдөөний: 445,151 (43.7%)
 Эрэгтэй: 470,578 (46.2%)
 Эмэгтэй: 548,954 (53.8%)
 1000 эрэгтэйд ногдох эмэгтэй: 1,167
 Дундаж нас: 38.2
 Хотын: 37.5
 Хөдөөний: 39.0
 Эрэгтэй: 35.2
 Эмэгтэй: 40.5
 Өрхийн тоо: 388,304 (1,005,735 хүнтэй)
 Хотын: 220,813 (566,984 хүнтэй)
 Хөдөөний: 167,491 (438,751 хүнтэй)

 Төрөлт (2008): 11,937 (1000-д 12.5)
 Нас баралт (2008): 15,626 (1000-д 16.3)http://kurganstat.gks.ru/digital/region1/2007/demo1208.htm

 Эдийн засаг 
Мужийн эдийн засгийн үндсэн салбар нь хөдөө аж ахуй, аж үйлдвэр болно. Боловсруулсан газрууд нь тус бүс нутгийн гол байгалийн баялаг юм. Курганчууд газрын тос, байгалийн хий дамжуулах хоолойг нутаг дэвсгэрээрээ дамжуулсны төлбөрөөс ихээхэн орлого олдог. Хөрш Тюмень, Томск мужуудын газрын тосны орд газруудаас Урал орчмын боловсруулах үйлдвэрүүд хүртэлх хоолой тус мужийг дайран өнгөрдөг байна. Мужийн хамгийн том компани нь 29 оронд нийлүүлдэг БМП-2, БМП-3 явган цэргийн байлдааны машинуудаараа алдартай Курганмашзавод болно.

 Эшлэл 

 Цахим холбоос 

 Мужийн Дум (Орос)
  "Курганы үдэш" -  Мэдээний портал сайт (Орос)

 Эш холбоос 

Ангилал:Оросын холбооны муж

!